El 1808 el tsar Alexandre I de Rússia, a qui la pau signada amb Napoleó Bonaparte a Tilsit havia deixat les mans lliures, envaí Finlàndia i provocà la Guerra finlandesa entre Rússia i Suècia, a qui pertanyia Finlàndia. El 1809 es reconegué la seva annexió a l'Imperi Rus pel Tractat de Fredrikshamn. Aquell any la dieta finlandesa reconegué el tsar Alexandre I com Gran Duc, el tsar confirmà els drets i les lleis dels finlandesos i prometia llibertat per mantenir llurs costums i religió.